# MIKAELINSEURAKUNNAN SEURAKUNTANEUVOSTON KOKOUS

**Aika** Keskiviikko 17.11.2021 klo 18.00-19.30

**Paikka** Neuvotteluhuone, Mikaelin seurakuntakoti

**Läsnä** Lehikoinen Jouni puheenjohtaja

Arko Juha varajäsen

Artukka Pekka varajäsen

Haimi Katariina jäsen

 Hangelin Simo jäsen

Harjanne Aila varapuheenjohtaja

Honka-Hallila Helena jäsen

Lehtinen Seppo jäsen

 Mäenpää Kari jäsen

 Raunio Tanja jäsen

 Seila Viivu jäsen

 Sjöberg-Eerola Pia varajäsen

Suomela Hanna jäsen

 Uhinki Ailo jäsen

Valtonen Marjo jäsen

 Vierimaa Ulla-Maija jäsen

Hakanpää Marko työntekijöiden edustaja

Kosola Katriina sihteeri

**Poissa** Holmroos Mari jäsen

Kuivala Jarno jäsenLindell Pia jäsen

Sirkiä Anna jäsen

# § 81 KOKOUKSEN AVAUS

 Puheenjohtaja avasi kokouksen.

# § 82 KOKOUKSEN LAILLISUUS JA PÄÄTÖSVALTAISUUS

Esitys Kokous todetaan lailliseksi ja päätösvaltaiseksi.

Päätös Kokous todettiin lailliseksi ja päätösvaltaiseksi.

# § 83 PÖYTÄKIRJANTARKASTAJIEN VALINTA

Esitys Seurakuntaneuvosto valitsee kaksi pöytäkirjantarkastajaa.

 Ei saa hakea muutosta oikaisuvaatimuksin.

Päätös Pöytäkirjan tarkastajiksi valittiin Aila Harjanne ja Helena Honka-Hallila.

# § 84 KOKOUKSEN TYÖJÄRJESTYKSEN HYVÄKSYMINEN

Esitys Seurakuntaneuvosto hyväksyy esityslistan kokouksen työjärjestykseksi.

 Ei saa hakea muutosta oikaisuvaatimuksin.

Päätös Esityksen mukaan.

# § 85 RAKENNEMUUTOKSEN ARVIOINTI JA KEHITTÄMINEN

Seurakuntaneuvosto käsitteli rakenneuudistusta kokouksessaan 12.12.2018.

“Mikaelinseurakunnan työorganisaatiossa on tarkoitus toteuttaa rakenneuudistus vuoden 2019 alussa. Rakenneuudistuksessa työtä ja toimenkuvia tarkastellaan ja uudistetaan. Rakenneuudistuksen tarkoituksena on yksinkertaistaa ja tehostaa seurakuntatyötä. Rakenneuudistuksen myötä seurakuntatyö jakaantuu kahteen eri osastoon. Tarkoituksena on, että rakenneuudistus on kolmivuotinen projekti, jonka tarkoituksenmukaisuutta ja onnistumista arvioidaan v. 2021 lopussa.”

Nyt on tullut aika arvioida rakenneuudistuksen onnistumista ja päättää sen jatkosta.

Kirkkoherra on käsitellyt asiaa työntekijäkokouksessa ja pyytänyt työntekijöiden arviointia rakenneuudistuksen onnistumisesta.

Esille nousi mm seuraavia näkökohtia:

- jako kahteen eri osastoon on koettu keinotekoisena ja keskittynyt liikaa uusien työmuotojen osaston ympärille

-jako ei ole palvellut nuorisotyötä eikä diakoniaa

-osastopäällikköjen tehtävät jääneet epäselviksi

-työn kehittämisen näkökulma on ollut hyvä ja tehostanut työtä

-hyvä, että vastuuta on jaettu

Edellä mainittujen seikkojen perusteella on syytä päivittää organisaatiouudistusta seuraavalla tavalla:

Osastojako lakkautetaan ja niiden tilalle perustetaan seuraavat tiimit: perustyön tiimi (Marko Hakanpää), kasvatuksen tiimi (Matti Hernesaho), diakonian tiimi (Erja Mäenpää) sekä uudistuvan seurakuntatyön tiimi (Pasi Jaakkola). Tiimivastaavat toimivat tiimiensä kokoonkutsujina. Tiimit ovat joustavampia ja seurakuntatyön kehittämisen kannalta parempia yksikköjä. Työntekijät sijoitetaan pääsääntöisesti yhteen tiimiin. Uudistuvan seurakuntatyön tiimiin kootaan jäseniä eri tiimeistä ja samalla se toimii tiimejä yhdistävänä ja kokoavana tiiminä. Tiimivastaaville tarkistetaan työn vaativuuden mukainen palkanlisä. Pasi Jaakkolan, Matti Hernesahon sekä Marko Hakanpään vaativuustasot palkkauksessa ovat samat kuin rakenneuudistuksen alussa. Erja Mäenpäälle maksetaan johtavan diakoniatyöntekijän palkkaa. Asiantuntijaorganisaatio liitteenä (liite1/§85/sn6/2021).

Esitys Seurakuntaneuvosto päättää rakenneuudistuksen kehittämisestä edellä mainitulla tavalla. Rakenneuudistus toteutetaan 1.8.2022 alkaen. Seuraava arviointi asiassa tehdään 31.12.2024 mennessä.

 Saa hakea muutosta oikaisuvaatimuksin.

Päätös Seurakuntaneuvosto päätti rakenneuudistuksen kehittämisestä esityksen mukaan sillä tarkennuksella, että tiimeissä vastuu on tiiminvetäjillä ja johtava kappalainen (Pasi Jaakkola) toimii tiiminvastaavien lähiesimiehenä. Asiantuntijaorganisaatioon lisättiin työryhmät, joita seurakuntaneuvosto velvoittaa pitämään kokouksensa vähintään kaksi kertaa vuodessa ja toimittamaan vuosittain seurakuntaneuvostolle sekä toimintasuunnitelman että toimintakertomuksen.

# § 86 TYÖNTEKIJÖIDEN OPINTOMATKA BERLIINIIN 16.-19.5.2022

Pandemiatilanteen johdosta juhlavuoden matkasuunnitelmat niin työntekijöiden kuin seurakuntaneuvostonkin kohdalta ovat jääneet toteutumatta. Nyt olisi tarkoitus tehdä työntekijämatka tilanteen niin salliessa Berliiniin 16.-19.5.2022. Matkan tarkoituksena on tutustua Saksan kirkon maahanmuuttajatyöhön sekä paikallisissa kirkoissa toteutettuihin äänentoisto- ja esitystekniikkaratkaisuihin. Tarkoitus olisi lentää Turusta Tukholman kautta perille ja takaisin. Matkan kokonaiskustannukset ovat 7000 euroa, joista puolet voisi ottaa kuluvan vuoden budjetista.

Esitys Seurakuntaneuvosto päättää työntekijämatkan toteutumisesta.

 Ei saa hakea muutosta oikaisuvaatimuksin.

Päätös Esityksen mukaan.

# § 87 JANNE ROMUN IRTISANOUTUMINEN

Vs päihdetyöntekijä Janne Romu on irtisanoutunut 1.11.2021 alkaen henkilökohtaisiin syihin vedoten. Janne on toiminut 80 % työosuudella päihde- ja terapiatyössä. Mikaelin Ystävien kautta palkkatuella toimiva Markku Rissanen ottaa hoitaakseen Jannelta vapautuvat työt.

Esitys Seurakuntaneuvosto merkitsee Jannen irtisanoutumisen tiedoksi ja kiittää häntä tehdystä työstä seurakunnassamme.

Tiedoksi Janne Romu, palkat

 Ei saa hakea muutosta oikaisuvaatimuksin.

Päätös Esityksen mukaan.

# § 88 JOULUNAJAN KONSERTIT MIKAELINKIRKOSSA

 Seurakuntaneuvosto antaa seurakuntayhtymän kiinteistöjohtajalle lausunnon joulunajan konserteista ja niiden mahdollisista tilavuokrista. Konsertit ovat seuraavat:

 21.11. Rafaelin enkelit

 22.11. Apocalyptica

 26.11. Arja Koriseva

 27.11. Sekakuoro Kulkuset

 3.12. CMT

 4.12. Antti Railio

 6.12. Warner Music

 9.12. Mari Palo & Eino Grön

 13.12. Lauluyhtye Rajaton

 14.12. Saara Aalto ja Teemu Roivainen

 18.12. Marko Hakanpää ja Jouni Kuorikoski
20.12. Puolalanmäen musiikkiluokat

 22.12. Laulun Ystävät

 23.12. Warner Music/Samuli Edelmann

Esitys Seurakuntaneuvosto esittää kiinteistöjohtajalle kokouksessa päätettävän tilavuokraesityksen.

Tiedoksi Kiinteistöjohtaja

 Saa hakea muutosta oikaisuvaatimuksin.

Päätös Seurakuntaneuvosto esittää seuraavaa tilavuokrajaottelua:

 Ilman vuokraa: Rafaelin enkelit, CMT, Marko Hakanpää ja Jouni Kuorikoski, Puolalanmäen musiikkiluokat, Laulun Ystävät

 I veloitus (600 €): Sekakuoro Kulkuset

 II veloitus (2000 €): Apocalyptica, Arja Koriseva, Antti Railio, Warner Musicin konsertit, Mari Palo & Eino Grön, Lauluyhtye Rajaton, Saara Aalto ja Teemu Roivainen.

# § 89 MATTI HERNESAHON PALKAN VAATIVUUSRYHMÄN JATKAMINEN

Organisaatiouudistuksen tarkistamisen myötä seurakuntapastori Matti Hernesahon tiimivastaavuus jatkuu. Matin palkka 601/80 vaativuuden mukaan esitetään palkkatyöryhmälle ajalle 1.1.2022-31.12.2024.

Esitys Matti Hernesahon palkkaus esitetään palkkatyöryhmälle ajalle 1.1.2022-31.12.2024 pidettävän palkkakorin 601/80 mukaisesti.

Tiedoksi Palkkatyöryhmä

Saa hakea muutosta oikaisuvaatimuksin.

Päätös Esityksen mukaan.

# § 90 PASI JAAKKOLAN PALKAN VAATIVUUSRYHMÄN JATKAMINEN

Organisaatiouudistuksen tarkistamisen myötä kappalainen Pasi Jaakkolan lähiesimiesvastuu jatkuu. Pasin palkkaus esitetään pidettävän palkkakorin 602/60 mukaisena.

Esitys Kappalainen Pasi Jaakkolan palkan vaativuusryhmä esitetään palkkatyöryhmälle pidettävän 602/60 mukaisena.

Tiedoksi Palkkatyöryhmä

Saa hakea muutosta oikaisuvaatimuksin.

Päätös Esityksen mukaan.

# § 91 MARKO HAKANPÄÄN PALKAN VAATIVUUSRYHMÄN JATKAMINEN

Marko Hakanpää toimii johtavana kanttorina ja vastuuhenkilönä perustyön tiimissä. Hänen palkkauksensa esitetään pidettävän palkkakorin 602/40 mukaisena.

Esitys Seurakuntaneuvosto esittää seurakuntayhtymän palkkatyöryhmälle, että kanttori Marko Hakanpään palkkaus pidetään vaativuusryhmän 602/40 mukaisena.

Tiedoksi Palkkatyöryhmä

Saa hakea muutosta oikaisuvaatimuksin.

Päätös Esityksen mukaan.

# § 92 MUUT MAHDOLLISET ASIAT

 - Tanja Raunio esitti, että pappi päivystäisi kirkossa esim. kerran viikossa ja toi esille erään työntekijän asiattoman Facebook-päivityksen.

 - Katariina Haimi toi terveiset rovastikuntaillasta.

# § 93 ILMOITUSASIAT

- Joulukuun seurakuntaneuvoston kokous 16.12. klo 18 pidetään Katariinan pappilassa.

# § 94 MUUTOKSEN HAKU

 Oikaisuvaatimusosoitus sekä muutoksenhakuohjeet liitetään tarkastettuun pöytäkirjaan.

# § 95 KOKOUKSEN PÄÄTTÄMINEN

 Puheenjohtaja päätti kokouksen klo 19.30.

Pöytäkirjan vakuudeksi:

Jouni Lehikoinen Katriina Kosola

puheenjohtaja sihteeri

Aila Harjanne Helena Honka-Hallila

pöytäkirjantarkastaja pöytäkirjantarkastaja